Kasside kooselupaik Barcelonas
Barcelona
Kasside kooselupaik Barcelonas
Gatuari on mittetulundusorganisatsioon, mis loodi Barcelonas 2015. aasta lõpus, et anda teine võimalus nö nähtamatutele kassidele erinevatest varjupaikadest üle kogu riigi. Nähtamatud kassid on kiisud, kes on lihtsalt jäänud pikka aega märkamatuks ühel või teisel põhjusel. Sellised kassid on tavaliselt musta või halli karvaga, täiskasvanud või häbelikud või erivajadustega. Meie eesmärk on aidata kasse, kes on nii kaua oodanud juba, et nad leiaksid endale kodu. Loomade päästmine on väga kõrge prioriteediga probleem kogu riigis, kuna hüljatud loomi on lihtsalt niivõrd palju.
Gatuari on nagu kasside ühiselamu. Tegemist on vaikse ja rahuliku kohaga, kus kassid saavad koos olla, kuni nad leiavad endale pere. Külalised võivad vabalt tulla ja veeta kiisudega koos aega. Mõned kiisud võivad soovida mängida, mõni soovib pigem magada, kuid igal juhul on neid külastada lõbus. Külalised saavad külastuse ajal ka juua kohvi, teed või vett. Piletihinna sisse kuulub Wi-Fi ühendus ja väike riiulitäis raamatuid kasside ja teiste loomade jaoks, nii täiskasvanutele kui lastele.
Need, kes soovivad loomi adopteerida, peaksid kindlasti külas käima mitu korda, et oma uut pereliiget tundma õppida ning temaga pisut lähedasemaks saada. Adopteerijatel palutakse läbida ka pisikese kassikoolitus, tagamaks, et loomake saab endale väga hea kodu.
Gatuari on ka koht, kus õppida rohkem kasside kohta. Me räägime tihti erinevatest veterinaarprobleemidest, kasside käitumisest, suhtlemisest, toitumisest jms. Meil on hea meel ka korraldada väikeseid seminare või töötubasid, eriti kui need on seotud loomade heaoluga, vastutustundliku käitumise ja teiste sarnaste teemadega. Projekti toetamiseks pakume me ka mitmeid tegevusi (nagu näiteks jooga), mis sobivad hästi kasside elustiiliga.